**D I S P O Z I Ț I A**

**nr. 373 din 25 august 2022**

**privind aprobarea comisiei de concurs/examen și a comisiei de soluționare a contestațiilor pentru ocuparea** **unui post vacant pe durată nedeterminată,** **cu normă întreagă,** **de medic specialist confirmat în specialitatea medicina muncii la Spitalul Clinic de Recuperare Cluj-Napoca**

Președintele Consiliului Județean Cluj,

Văzând referatul nr. 33909 din 23.08.2022 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea medicina muncii la Spitalul Clinic de Recuperare Cluj-Napoca,

Având în vedere :

* adresa Spitalului Clinic Recuperare Cluj-Napoca nr. 8684 din 23.08.2022 prin care s-a solicitat aprobarea scoaterii la concurs a unui post vacant pe durată nedeterminată, cu normă întreagă, de medic specialist confirmat în specialitatea medicina muncii din cadrulSpitalului Clinic de Recuperare Cluj-Napoca , prin publicare în revista ”Viața Medicală”;
* adresa Spitalului Clinic Recuperare Cluj-Napoca nr.12.092 din 21.07.2022 înregistrată la Consiliul Județean Cluj sub nr. 30030 din 22.07.2022 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru ocuparea unui post vacant pe durată de medic specialist confirmat în specialitatea medicina muncii la Spitalul Clinic de Recuperare Cluj-Napoca;
* adresa Spitalului Clinic Recuperare Cluj-Napoca nr.13.856 din 17.08.2022 înregistrată la Consiliul Județean Cluj sub nr. 33277 din 17.08.2022 prin care s-a propus componența comisiei de concurs/examen și componența comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea medicina muncii din cadrul Spitalului Clinic de Recuperare Cluj-Napoca

Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 103/2022 pentru aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic Recuperare Cluj-Napoca, cu modificările ulterioare,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea medicina muncii la Spitalul Clinic Recuperare Cluj-Napoca, în următoarea componență:

**PREȘEDINTE:**

Șef Lucrări. Dr. Armand Râjnoveanu - medic primar specialitatea medicina muncii, Universitatea de Medicină și Farmacie „Iuliu Hațieganu” Cluj-Napoca;

**MEMBRI:**

Șef lucr. Dr. Răzvan Ionuț - medic primar specialitatea medicina muncii, Universitatea de Medicină și Farmacie „Iuliu Hațieganu” Cluj-Napoca;

Dr. Maria Bârsan - medic primar specialitatea medicina muncii, desemnat de Colegiul Medicilor Cluj;

**OBSERVATORI:**

Ștefan Letiția-Maria - consilier Compartimentul Managementul Unităților de Asistență Medicală, reprezentantul Consiliului Județean Cluj;

Dr. Zaman Alexandra - medic specialist sănătate publică și management , reprezentantul Direcției de Sănătate Publică a Județului Cluj;

**SECRETAR:**

Dr. Simu Anca Diana - medic primar specialitatea neurologie, Spitalul Clinic de Recuperare Cluj-Napoca.

**Art. 2.** Se aprobă constituirea comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea medicina muncii la Spitalul Clinic Recuperare Cluj-Napoca, în următoarea componență:

**PREȘEDINTE:**

Dr. Bodizs Gyorgy - director medical, Spitalul Clinic Recuperare Cluj-Napoca;

**MEMBRI:**

Dr. Doina Albert Ani - medic primar, specialitatea medicina muncii desemnat de Colegiul Medicilor Cluj;

Dr. Simionescu Ligia -medic primar specialitatea medicina muncii, Spitalul Clinic Județean de Urgență Cluj-Napoca;

**SECRETAR:**

Dr. Simu Anca -Diana - medic primar specialitatea neurologie, Spitalul Clinic de Recuperare Cluj-Napoca.

**MEMBRU SUPLEANT:**

Dr. Todoran aAina - medic primar specialitatea medicina muncii Spitalul Clinic de Județean de Urgență Cluj-Napoca.

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic Recuperare Cluj-Napoca, precum și persoanele nominalizate la art. 1 și art. 2.

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic Recuperare Cluj-Napoca, persoanelor nominalizate la articolele 1 și 2, precum și Prefectului Județului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci